open-index/open-wikipedia-markdown huggingface dataset:
Ivo Prorok

**Ivo Prorok** (* 28. december 1969) je bývalý český hokejový útočník.

## Klubový hokej
Jeho kariéra je spojená predovšetkým s českým klubom HC Chemopetrol Litvínov. Časť sezóny 2001/02 odohral v slovenskej extralige za HKM Zvolen, ukončil ju v Litvínove. V priebehu ročníka 2005/06 ho z tohto klubu angažovala na hosťovanie HC Slavia Praha. V septembri 2006 ho pred litvínovskou poliklinikou zrazil taxikár, keď si u iného rozmieňal peniaze, utrpel otras mozgu, pomliaždeniny a zranenie chrbta, kvôli čomu vynechal začiatok sezóny. V roku 2009 ukončil hráčsku kariéru.

### Štatistiky

*(štatistické údaje v článku sú z 4. augusta 2007)*

## Reprezentácia
Český reprezentačný tréner Alois Hadamczik ho nominoval na svetový šampionát 2006 v lotyšskej Rige, čo pre neho vo veku 36 rokov znamenalo prekvapivý debut na svetovom šampionáte. Kvôli nezhodám s trénerom (ohľadne jeho času na ľade) však odohral len niekoľko zápasov.

## Útok na manželku
V januári 2006 fyzicky napadol manželku, ktorá musela vyhľadať lekárske ošetrenie, za čo mu hrozil trest odňatia slobody až na tri roky, trestné stíhanie však bolo zastavené.

## Referencie

## Externé odkazy
* 
* 

Kategória:Českí hokejisti
Kategória:Účastníci MS v hokeji 2006
Kategória:Českí hokejoví útočníci
Tomáš Rolinek

**Tomáš Rolinek** (* 17. február 1980) je bývalý český hokejový útočník.

## Klubový hokej
Väčšinu extraligovej kariéry (od roku 1999) odohral v  Pardubiciach (s výnimkou sezóny 2003-04, keď nastupoval najprv za Liberec, neskôr za Litvínov). Od sezóny 2008-09 je hráčom ruského klubu Metallurg Magnitogorsk. V sezóne 2009/10, 2010/11, 2011/12 a 2012/13 si obliekal dres HC ČSOB Pojišťovni Pardubice. Od sezóny 2013/14 je hráčom českého klubu HC Sparta Praha.

## Reprezentácia
Český reprezentačný tréner Alois Hadamczik ho nominoval na Majstrovstvá sveta v hokeji 2006 v lotyšskej Rige. Súčasťou reprezentácie bol aj o rok neskôr na šampionáte v Moskve.

## Iné projekty

## Externé odkazy
* 

Kategória:Českí hokejisti
Kategória:Hráči HC Pardubice
Kategória:Hráči Bílí Tygři Liberec
Kategória:Hráči Metallurg Magnitogorsk
Kategória:Účastníci MS v hokeji 2006
Kategória:Účastníci MS v hokeji 2007
Kategória:Účastníci MS v hokeji 2008
Kategória:Účastníci MS v hokeji 2010
Kategória:Účastníci MS v hokeji 2014
Kategória:Majstri sveta v ľadovom hokeji
Josef Paleček

**Josef Paleček** (* 5. máj 1949, Starý Kolín) je bývalý český hokejista. 

V súčasnosti sa venuje trénerskej profesii. Pôsobí ako asistent Aloisa Hadamczika pri českej reprezentácii (spolu s Františkom Musilom).

## Externé odkazy
* 

Kategória:Českí hokejisti
Kategória:Českí hokejoví tréneri
Kategória:Účastníci MS v hokeji 2006
Kategória:Účastníci MS v hokeji 2007
Patrik Štefan

**Patrik Štefan** (* 16. september 1980, Příbram) je bývalý český reprezentant v ľadovom hokeji. Hrával na poste útočníka. Meria 188 cm a váži 87 kg (2006).

## Klubový hokej
Bol draftovaný v roku 1999 Atlantou Thrashers ako prvý v poradí. V drese Atlanty odohral 6 sezón, počas ktorých nazbieral 177 bodov. 24. júna 2006 ho vymenili do klubu Dallas Stars. 5. októbra 2007 ukončil kvôli pretrvávajúcim chronickým zraneniam aktívnu kariéru.

## Reprezentácia
Tréner Alois Hadamczik ho nominoval na Majstrovstvá sveta v hokeji 2006 v lotyšskej Rige. Na drese nosil číslo **77**.

## Referencie


## Externé odkazy
* 

Kategória:Narodenia v 1980
Kategória:Českí hokejisti
Kategória:Hráči HC Sparta Praha
Kategória:Hráči Atlanta Thrashers
Kategória:Hokejisti Ilves Tampere
Kategória:Hráči Dallas Stars
Kategória:Hráči SC Bern
Kategória:Hokejisti draftovaní klubom Atlanta Thrashers
Kategória:Účastníci MS v hokeji 2006
Kategória:Osobnosti z Příbramu
Alois Hadamczik

náhľad|Alois Hadamczik
**Alois Hadamczik** (* 20. jún 1952) je český hokejový tréner, brat futbalového trénera Evžena Hadamczika (* 28. október 1939 – † 19. september 1984).

## Vybrané momenty trénerskej kariéry
*Vo funkcii trénera začínal v roku 1984 v Třinci.
*V rokoch 1990 - 1992 pôsobil v Nemecku. 
*Po návrate z Nemecka trénoval Olomouc, kde verejne vyhlásil, že "hráči si bez hanby zarábajú tipovaním na vlastné zápasy", za čo bol odvolaný.
*V sezóne 2004/05 doviedol Třinec prvýkrát v histórii do extraligy. V tomto klube pôsobil do roku 2000.
*Po odchode z Třinca trénoval:
**Vítkovice (štyri sezóny)
**Spartu Praha (dve sezóny)j
**juniorsku reprezentáciu ČR do 20 rokov - 3. miesto na MS 2005
**A družstvo ČR

### Pôsobenie pri A družstve ČR
*2005/06:
**Zimné olympijské hry - 3. miesto
**Majstrovstvá sveta - 2. miesto
*2006/07: Majstrovstvá sveta - 7. miesto
*2007/08: Majstrovstvá sveta - 5. miesto
*2010/11: Majstrovstvá sveta - 3. miesto

## Zdroje

Kategória:Narodenia v 1952
Kategória:Českí hokejoví tréneri
Kategória:Účastníci MS v hokeji 2006
Kategória:Účastníci MS v hokeji 2007
Meter za sekundu

**Meter za sekundu** je jednotka sústavy SI určujúca rýchlosť priamočiareho pohybu, alebo okamžitú rýchlosť v smere dotyčnice pri krivočiarom pohybe. Patrí medzi odvodené jednotky sústavy SI. Jej symbol je **m/s** alebo **m.s<sup>-1</sup>**.

Predmet sa pohybuje rýchlosťou 1 m/s, ak za čas 1 sekundy prejde vzdialenosť 1 metra.

## Násobky jednotky
### Kilometer za sekundu
Kilometer za sekundu sa označuje symbolom **km/s** alebo **km.s<sup>-1</sup>**.
: 1 km.s^{-1} = 1000 m.s^{-1}
: 1 km.s^{-1} = 3600 km.h^{-1}

Vzhľadom na pomer k základnej jednotke (m/s) sa využíva pri vysokých rýchlostiach, napríklad v astronómii a kozmonautike.

## Externé odkazy
*Official BIPM definition of the metre
*Official BIPM definition of the second

Kategória:Jednotky rýchlosti
Kategória:Odvodené jednotky sústavy SI
Open-source softvér

thumb|Logo OSI (Open Source Initiative)
**Open-source softvér** je počítačový softvér, ktorého zdrojový kód je prístupný pod takou licenciou, ktorá umožňuje študovanie, poprípade vkladanie zmien a vylepšení do zdrojového kódu alebo do softvéru a umožňuje ďalšiu redistribúciu v modifikovanej alebo nezmenenej forme. Je to význačný príklad open source vývoja. Na týchto projektoch sa týmto spôsobom môže podieľať hocikto z celého sveta. Každý do projektu môže pridať svoj nápad. 

Názov „open source“ (slovensky otvorený zdroj) najskôr navrhla skupina ľudí pôsobiacich v oblasti „free" softvéru, ktorí kritizovali politickú a morálnu filozofiu vyplývajúcu z pojme „free softvér“, čo v angličtine znamená slobodný, voľný, bezplatný a snažili sa preformulovať názov tak, aby vyhovoval aj komerčnejšiemu zameraniu.  Eric Raymond bol obzvlášť aktívny v snahe popularizovať tento vtedy nový názov a prvýkrát verejne vyzval komunitu slobodného softvéru, aby prijala názov „open source“, 8. februára 1998. Krátko nato, koncom februára 1998, v spolupráci s Bruceom Perensom založil iniciatívu Open Source Initiative ako vzdelávaciu, ochrannú a sprievodnú organizáciu.

Medzi najznámejšie open source projekty patrí vývoj Linuxu a jednotlivých distribúcií. Distribúcie sú tvorené ako pre bežných používateľov, tak aj pre profesionálov. Medzi známe distribúcie patria:

* Ubuntu, Kubuntu, Xubuntu, Edubuntu
* Debian
* Mandriva
* Fedora
* Slax
* Gentoo
* Greenie
* Android (operačný systém) (mobilné zariadenia)

Ďalším významným open source projektom je balík kancelárskych aplikácií OpenOffice a LibreOffice. 

Notepad++ je poznámkový blok s mnohými funkciami aj pre programátorov

Ďalšie open-source softvér je:

* GIMP
* Blender
* Mozilla Firefox a Chromium - web prehliadače
* VLC
* Stellarium
* Pidgin
* Calibre
* Tablacus Explorer
* Microsoft PowerToys
* FileZilla a WinSCP – dvojica kvalitných FTP klientov
* Inkscape – vektorový grafický editor so širokými možnosťami
* Audacity - multiplatformový audio editor
* CDex – špecializuje sa na extrahovanie zvukových stôp z médií (typicky AudioCD), tiež slúži na konverziu audio obsahu
* PeaZip – na archivovanie či zálohovanie dát, podporuje celú škálu formátov archívov
* BleachBit – zaistí prečistenie disku od „nadbytočných“ dát, pomáha pri ochrane súkromia (maže stopy po činnosti v systéme), optimalizuje tiež Windows
* FreeFileSync – program na synchronizovanie aj porovnávanie súborov
* SMPlayer – ďalší výborný prehrávač multimediálneho obsahu
* Avidemux – video editor so zložitým ovládaním
* VirtualDub - starší video editor  

## Pozri aj

* Open Source Initiative
* Free and Open Source Software (FOSS, F/OSS alebo aj FLOSS)

## Referencie


Kategória:Softvér
Kategória:Slobodný softvér
Mordibathor

**Mordibathor** je death metalová hudobná skupina, ktorá vznikla 1. marca 2002.

Skupina pochádza zo Šale. Zakladajúcimi členmi formácie boli
* spevák Dávid „Zombie“ Menyhart
* gitarista Martin „Šimbi“ Šimboch
* bubeník Juraj „Georgio“ Strapko
* basgitarista Tomáš „Krajo“ Krajča

Prierný vek členov bol vtedy 17 rokov. Od začiatku bola vyvíjaná snaha hrať vlastné piesne, nie piesne iných interpretov. Žáner bol tiež už od začiatku vytýčený – death metal.

Po troch odohratých koncertoch postihlo kapelu nešťastie: Speváka Zombieho koncom leta v roku 2002 zrazil alkoholom podguzrážený vodič a Zombie zraneniam na mieste podľahol vo veku 18 rokov. Členovia kapely zvažovali koniec účinkovania, no v októbri 2002 sa rozhodli vďaka láske k hudbe pokračovať ďalej a oslovili, ako jedinú možnú náhradu za Zombieho, jeho priateľku Lenku Andraškovú. Tá úlohu speváčky prijala a zaujala Zombieho miesto za mikrofónom. 

Koncom roka 2003 prišlo nahratie prvého dema, nazvaného *…viem, kde spíš…*. Nebolo nahraté v štúdiu, čo sa odrazilo aj na kvalite zvuku, ale napriek tomu si našlo priaznivcov i kritikov.

Rok 2004 priniesol personálne zmeny: Kapelu opustil basgitarista Krajo a pokračuje v koncertovaní bez neho. Japonské vydavateľstvo, Bloodbath Rec. sa ponúklo pomôcť skupine, pod podmienkou, že nahrajú nové demo v štúdiu.

V roku 2005 kapela na základe starého dema získala sponozora a nahrala CD s názvom *DEMOralization*, ktoré obsahovalo 6 skladieb a ako bonus ďalších 5 zo starého dema. Oficiálne vyšlo začiatkom apríla 2006 v náklade 1200 ks. Odmenou za vyvinutú námahu sú kladné ohlasy zo strany fanúšikov a vydavateľa a v neposlednom rade aj forma prezentácie slovenskej hudobnej scény v zahraničí.

## Aktuálna zostava
* Shimbi – gitara, basgitara, vokály
* Lenka – vokály
* Georgio – bicie

## Diskografia
* 2003 – *… viem, kde spíš…*, LP
* 2006 – *DEMOralization*, LP

Kategória:Hudobné skupiny z 2002
Kategória:Slovenské deathmetalové hudobné skupiny
Absolutizmus

**Absolutizmus** (v podstate synonymá sú výrazy **samovláda** a **[[autokracia]]**) je forma vlády, pri ktorej jedna osoba alebo malá skupina osôb uskutočňuje výkon celej štátnej moci, vrátane zákonodarnej bez kontroly zastupiteľských inštitúcií a obmedzení ústavou, vládne teda neobmedzene. Pôvod má v stredovekej predstave Božieho pôvodu kráľovskej moci. V Európe obdobie absolutistických monarchií vrcholilo v 17. až 18. storočí, keď postupne nahradzovalo stavovskú monarchiu.

Absolutizmus môže mať zjavný charakter, kedy všetku štátnu moc drží v rukách vládca (ako napr. Ľudovít XIV. (Francúzsko)), alebo môžu byť v štáte vytvorené formálne inštitúcie (legislatíva, exekutíva, súdy, ekonomické, náboženské a ďalšie organizácie), ktoré však v konečnom dôsledku bezozvyšku podliehajú jedinému centru moci. V 20. storočí vznikli dve nové formy absolutizmu: fašizmus a komunizmus (socializmus). Absolutizmus v 20. storočí sa označuje aj pojmom totalitarizmus.

Zvláštna forma je osvietenský absolutizmus.

## Významní absolutistickí panovníci
*Ľudovít XIV. (Francúzsko)
*Ľudovít XV. (Francúzsko)
*Ľudovít I. (Nemecko)

## Referencie

Kategória:Politika
Kategória:História
Pin (vývod)

**Pin** (z angl. *špendlík*) je - v slovenčine slangový - výraz pre vývod elektronickej súčiastky, obvykle integrovaného obvodu.

U väčšiny druhov puzdier  integrovaných obvodov vzniká pin vytvarovaním predpripraveného rámu z tenkého plechového rámu (angl. *wireframe*), na ktorý sa upevňuje a kontaktuje samotný čip.

Popis významu jednotlivých pinov integrovaného obvodu alebo konektora sa označuje výrazom *pinout*.

Kategória:Elektronika
Tehla

**Tehla** môže znamenať:

* stavebný materiál v podobe hranola, obyčajne z hliny, pozri tehla (stavebníctvo)
* obec v okrese Levice, pozri Tehla (okres Levice)
* predmet v podobe tehly
Osvietenský absolutizmus

**Osvietenský absolutizmus** je metóda a forma vlády, prípadne aj politická doktrína uplatňovaná v 2. polovici 18. storočia v niektorých európskych štátoch, ako napríklad Rusko, Prusko, Dánsko, Švédsko a Habsburská monarchia.

Panovníci využívali myšlienky osvietenstva, podľa ktorých môže panovník vhodnými zákonmi zlepšiť situáciu štátu, občanov a zabezpečiť spoločenský pokrok. Rozvíjali sa manufaktúry a priemyselná výroba, uskutočňovali sa reformy v poľnohospodárstve, cirkvi, školstve, súdnictve, štátnej správe, začala sa sekularizácia štátu (odluka cirkvi od štátnej moci), reformami sa panovníci snažili zaručiť aj náboženskú toleranciu (najmä pre protestantov a tiež židovské obyvateľstvo). Tieto reformy panovníkom pomáhali vytvárať radcovia a ministri, ktorí sami vyznávali osvietenské myšlienky a názory (na dvore Márie Terézie napríklad lekár Gerhard van Swieten).

V habsburskej ríši bol osvietenský absolutizmus za vlády Márie Terézie a Jozefa II., v Prusku za Fridricha II., v Rusku za Kataríny Veľkej, vo Švédsku za kráľa Gustáva III.

## Literatúra
* BEALES, Derek: *Joseph II : Against the World, 1780-1790.* Cambridge : Cambridge University Press, 2009. 754 s. ISBN 9780521324885 (2. diel jeho biografie Jozefa II.)
* BLACK, Jeremy. *Evropa osmnáctého století.* Praha : Vyšehrad, 2003. 543 s. ISBN 80-7021-376-0.
* HOF, Ulrich Im. *Evropa a osvícenství.* Praha : Nakladatelství Lidové noviny, 2001. 268 s. ISBN 80-7106-394-0.

Kategória:Osvietenstvo
Kategória:Formy vlády
Zoznam sopiek Filípín a juhovýchodnej Ázie

## [[Čína]]

## [[Filipíny]]

### [[Luzon]]

### [[Mindanao]]

### [[Sulské ostrovy]]

## [[Mjanmarsko]]

## [[Vietnam]]

## Pozri aj
* Zoznam sopiek



Kategória:Zoznamy sopiek
Edita Gruberová

**Edita Gruberová** (* 23. december 1946, Bratislava – † 18. október 2021, Zürich, Švajčiarsko) bola slovenská sopranistka.

Študovala na Konzervatóriu a Vysokej škole múzických umení v Bratislave. Debutovala v roku 1968 v úlohe *Rosiny* v opere *[[Barbier zo Sevilly]]*. Po ukončení štúdia spievala v Štátnej opere v Banskej Bystrici; v roku 1970 dostala angažmán vo Viedenskej štátnej opere ako *Kráľovná noci* v *[[Čarovná flauta|Čarovnej flaute]]*. Jej medzinárodná kariéra ako koloratúrnej speváčky, predovšetkým v belkantovom odbore, sa začala v roku 1974, keď úspešne spievala *Kráľovnú noci* v Glyndebourne (Spojené kráľovstvo) a rok neskôr v Salzburgu. Nasledovali vystúpenia v newyorskej Metropolitan Opera, Milánskej La Scale, v Royal Opera House v Londýne, v parížskej Národnej opere, bavorskej Štátnej opere a v rade ďalších. Gruberová bola čestnou členkou Viedenskej štátnej opery.

## Diskografia (výber)
* 1994: *Queen of Coloratura* – Teldec, CD
* 1995: *Famous Opera Arias* – Orfeo EAN 750582324024, CD
* 1996: *Gruberova – Wahsinns Scenes, Mad Scenes* – Nightingale records EAN 745099369125, CD
* 1996: *Hymnus* – Nightingale records EAN 9004686135606, CD
* 2005: *The Queen of Belcanto Volume I* – Teldec EAN 745099369125, CD

## Kompilácie
* 2005: *Vinšujeme Vám... (vianočné koledy)* – Musica, 13. „Búvaj dieťa krásne“

## Referencie

## Literatúra
* Niel Rishoi: *Edita Gruberová, portrét*, Slovart, Bratislava 2005, ISBN 978-80-8085-041-8 (biografia, kniha obsahuje CD).

## Externé odkazy
* osobnosti.sk
* Gruberova Photocollection 
* Edita Veľká

Kategória:Slovenské operné speváčky
Kategória:Sopranistky
Kategória:Členovia Štátnej opery
Kategória:Laureáti Radu Bieleho dvojkríža II. triedy
Kategória:Absolventi Vysokej školy múzických umení
Kategória:Osobnosti z Bratislavy
Kategória:Čestní občania Bratislavy
Zoznam sopiek Japonska, Taiwanu a Mariánskych ostrovov

## [[Japonsko]]
### [[Hokkaidó]]

### [[Honšú]]

### [[Kjúšu]]

### Súostrovia [[Izu (súostrovie)|Izu]] - [[Bonin]]

### [[Rjúkju]]

## [[Taiwan]]

## [[Spojené štáty|USA]]
### [[Severné Mariány]]

## Pozri aj
* Zoznam sopiek



Kategória:Zoznamy sopiek
Fudžisan

**Fudžisan** (doslova „vrch Fudži“) (niekedy nesprávne označovaná ako **Fudžijama**), skrátene **Fudži**, je najvyššia sopka a zároveň aj najvyšší vrch () v Japonsku. Nachádza sa na okraji ostrova Honšú, pri pobreží Pacifiku, na západ od Tokia, odkiaľ sa dá pri dobrej viditeľnosti pozorovať voľným okom. Fudži je symbolom Japonska, je častým cieľom turistov a vďačným objektom fotoaparátov.

V okolí sa nachádza niekoľko jazier (Kavaguči, Jamanaka, Sai, Motosu, Šoji a Aši), ktoré sú spolu s horou súčasťou národného parku Fudži-Hakone-Izu.

Prvý výstup je datovaný na rok 663 neznámym mníchom. Ročne na sopku vystúpi približne 200&nbsp;000&nbsp;ľudí, z toho asi 30 % cudzincov. Veľa výstupov je realizovaných ešte v noci, kvôli sledovaniu východu Slnka na vrchole. Samotný výstup trvá 3 až 7 hodín, zostup 2 až 5 hodín. Až do epochy Meidži bol ženám zakázaný výstup na horu. Fudži bola tiež sídlom samurajov, blízko súčasného mesta Gotemba mali svoj výcvikový tábor.

## Geológia
Eruptívna história mala niekoľko fáz. Prvá, *Sen-komitake* vytvorila andezitové jadro. Po nej nasledovala fáza *Komitake*, tvorená bazaltovými vrstvami, neskôr prekrytá fázou *Old Fudži* (pred 100&nbsp;000&nbsp;rokmi). Posledná fáza bola *New Fudži*, ktorá vyformovala súčasný vrchol hory a začala pred 10&nbsp;000&nbsp;rokmi.

Sopka je v súčasnosti klasifikovaná ako aktívna, ale s veľmi malou pravdepodobnosťou erupcie.

## Zaujímavosti
* Logo firmy Atari je štylizovanou podobou Fudži.
* Vyhasnutá sopka Taranaki na Novom Zélande sa dosť podobá na Fudži, čo občas využívajú filmári (napr. Posledný Samuraj).

## Galéria


Fujisan von Tokyo.jpg
Kodaki fuji frm shojinko refurb.jpg
FujiHoei2078.jpg
FujiWestView2157.jpg



## Referencie

## Iné projekty
.

## Externé odkazy
* volcano.si.edu - stratovulkán Fudžisan na Global Volcanism Program (anglicky)

Kategória:Vrchy v Japonsku
Kategória:Sopky Japonska
Kategória:Stratovulkány
Kategória:Trojtisícovky v Japonsku
Kategória:Najvyššie vrchy štátov
Kategória:Geografia prefektúry Jamanaši
Kategória:Geografia prefektúry Šizuoka
1979 v literatúre

* Vychádza vojnový sci-fi román Roberta Asprina *[[Vojny hmyzu|The Bug Wars]]* (po česky vyšiel v roku 1998 ako *Války hmyzu*)

## Úmrtia

* 24. február - Jan Otčenášek, český spisovateľ, divadelný filmový a seriálový scenárista

1979 v literature
1979 v literature
Pin

**Pin** môže byť:
*britská kvapalinová miera rovnajúca sa 20,5 litra 
*obec vo Francúzsku v departemente Haute-Saône, pozri Pin (Haute-Saône)
*vývod elektronickej súčiastky, pozri pin (vývod)
*v informatike: nástroj na dymickú prístrojovú techniku, poskytovaný firmou Intel http://rogue.colorado.edu/Pin/ 
*vo wrestlingu: spôsob vyhrania zápasu, pozri pin (wrestling)
*v golfe: tyč označujúca stred jamky
*nízkorozpočtový horor z roku 1988, pozri Pin... alebo http://www.imdb.com/title/tt0095871/

**PIN** je skratka pre:
* "Personal Identification Number" (osobné identifikačné číslo)
*Postal Index Number (India)
*Personal Internet Name
*prostatická intraepiteliálna neoplázia
*v elektronike: druh polovodičovej diódy, kde medzi polovodiče typu P a N je vložená intrinzická (nedopovaná) vrstva; často používaná aj v konštrukcii fotodiód

## Pozri aj
*Operation Pin (medzinárodná policajná inciatíva na nájdenie pedofilov používajúcich internet, aby sa dostali k detskej pornografii)
Delfín novozélandský

**Delfín novozélandský** alebo **delfín Hectorov** (*Cephalorhynchus hectori*) je druh delfína z rodu *Cephalorhynchus*.

Delfín novozélandský je jeden z najmenších delfínov. Jeho celkové obrysy pripomínajú sviňuchu, má hladko sa zužujúci pysk, nemá výrazný zobec ani melonovú vypuklinu. Je sivo sfarbený s čiernymi plutvami a bielym bruchom. Z jeho brucha vybieha na každom boku smerom k chvostu prstovitý pás. Podobne ako väčšina delfínov, je to čulý a spoločenský druh, vytvára húfiky do piatich jedincov, ktoré väčšinu času trávia „štuchaním“, plieskajú sa prsnými plutvami a inak vzájomne kontaktujú. Ich potravou sú ryby a kalmary ktoré lovia v rôznych hĺbkach. Vzhľadom na to, že je to príbrežný druh, tak ho ohrozuje znečistenie vody a rybárske siete.

## Súhrnné informácie
* Dĺžka: 1,2 – 
* Hmotnosť: Do 
* Výskyt: Nový Zéland
* Sociabilita: Skupina
* Status: Ohrozený
* Biotopy výskytu: Pobrežné vody, otvorené more a oceán

## Galéria

Image:Hector's Dolphin 2.jpg
Image:Hectors delfin.jpg
Image:Hector's dolphin size.svg|porovnanie s človekom


## Referencie

## Iné projekty

Kategória:Delfínovité
Kategória:Ohrozené druhy
Nafta

**Nafta** môže byť:
* skrátene:
** motorová nafta
** solventná nafta (solvent nafta, vykurovacia nafta)
* akákoľvek horľavá, prevažne uhľovodíková kvapalina 
* zastarano: ropa
* Vynálezca: Rudolf Diesel

## Pozri aj
* NAFTA (spoločnosť), slovenská akciová spoločnosť
* Severoamerická dohoda o voľnom obchode (skratka NAFTA)
* zelená nafta, zlacnená cena nafty pre poľnohospodárov na zníženie cien poľnohospodárskych výrobkov
Vuelta a España

náhľad|300px|Esteban Chaves v ''jersey rojo''
**Vuelta a España** (doslova „okružná jazda po Španielsku“), často skrátene **Vuelta**, sú etapové cyklistické preteky profesionálnych cyklistov, ktoré sa konajú koncom augusta až začiatkom septembra v Španielsku. V hodnotení cyklistických pretekov ProTour podľa Medzinárodnej cyklistickej únie (UCI) je Vuelta a España spolu s pretekmi Giro d´Italia zaradený do druhej najvyššej kategórie B.

## Slováci na Vuelta l’España
Ako prvý Slovák v ére samostatnosti štartoval na pretekoch Matej Jurčo (Domina Vacanze) v roku 2005. V roku 2010 obsadill Peter Velits (HTC Highroad) v celkovom hodnotení 2. miesto.

## Dejiny
Zakladateľom Vuelty a España je Juan Pujol, vydavateľ denníka Informaciones, ktorý chcel organizovaním cyklistických pretekov propagovať svoje noviny. Inšpiráciu čerpal z pretekov Tour de France a Giro d´Italia, ktoré takisto vznikli ako propagačná akcia časopisu a novín (*[[L'Auto]]* a *[[La Gazzetta dello Sport]]*).

Prvý ročník Vuelty sa uskutočnil v roku 1935, zúčastnilo sa ho 50 cyklistov, ktorí museli prekonať 3 411 kilometrov v 14. etapách - priemerná dĺžka jednej etapy bola 240 kilometrov. Prvé ročníky sa nekonali s pravidelnou ročnou periodicitou, až od roku 1955 sa Vuelta koná každoročne. Mnoho rokov sa preteky uskutočňovali v jarných mesiacoch, až v 90. rokoch 20. storočia boli preložené na koniec leta a začiatok jesene aby nekolidovali s pretekmi Giro d´Italia.

Vedúci pretekár v celkovom poradí má oblečený 20px *[[Jersey rojo]]* (červený dres), čo je španielsky ekvivalent k *[[žltému dresu]]* na Tour de France.

## Rekordy
* najviac víťazstiev v celkovom poradí: 3 - Tony Rominger (1992, 1993, 1994), Roberto Heras (2000, 2003, 2004), Alberto Contador (2008, 2012, 2014) a Primož Roglič (2019, 2020, 2021) (** pozn.: Heras vyhral aj v roku [[2005]], ale bol diskvalifikovaný pre [[doping]]*)

## Víťazi Vuelta a España

## Externé odkazy
* Oficiálna stránka Vuelta a España

## Zdroje


Kategória:Cyklistika v Španielsku
Kategória:Cyklistické preteky
Kategória:Grand tour
Tranzistor riadený poľom s hradlovou oxidovou vrstvou

thumb|right|Schéma NMOS tranzistora

**Tranzistor riadený poľom s hradlovou oxidovou vrstvou** (iné názvy: **poľom riadený tranzistor s hradlom izolovaným oxidovou vrstvou, poľom riadený tranzistor s oxidom izolovaným hradlom, tranzistor MOSFET**, skr. *MOSFET* alebo *MOS-FET* alebo *MOS FET* z angl. *metal-oxide-semiconductor field-effect transistor*) je druh tranzistora riadeného poľom (FET), ktorého hradlo realizované vrstvou kovu je oddelené od polovodiča dielektrickou vrstvou oxidu daného polovodiča. 

Keďže na jeho prípravu je potrebná dokonalá a veľmi tenká oxidová vrstva s malým počtom nežiaducich porúch na rozhraní polovodiča a kovu, MOSFET tranzistory sa v praxi pripravujú výhradne z kremíka, ktorý je jediným polovodičom, na ktorom je možné pripraviť oxid požadovaných vlastností.

Podľa typu vodivosti hradla delíme MOSFET na PMOS a NMOS. Vhodnou prípravou substrátu je možné získať v oboch polaritách FET tranzistory obohacovacieho aj ochudobňovacieho typu.

Kombináciou obidvoch typov tranzistorov v integrovaných obvodoch získame štruktúru CMOS, ktorá je základom takmer všetkých moderných digitálnych integrovaných obvodov.

## MOS
MOS (z ) je technológia výroby polovodičových súčiastok.

## Iné projekty

Kategória:Tranzistory
Kategória:Elektrické súčiastky
Dielektrikum

**Dielektrikum** je každá látka, ktorá sa polarizuje vo vonkajšom elektrickom poli. Pokiaľ dielektrikum neobsahuje voľné nosiče náboja (alebo ich obsahuje veľmi málo), označujeme ho ako izolant. 
Dielektrikum sa všeobecne vyznačuje malou mernou elektrickou vodivosťou. 

Ďalšie dôležité vlastnosti (podľa aplikácie) sú permitivita (dielektrická konštanta), stratový uhol, prierazné napätie, mechanické vlastnosti, tepelná vodivosť a iné.

V elektrotechnike a elektronike sú používané ako materiál rôznych izolátorov, ako substrát pre dosky plošných spojov, v kondenzátoroch a v mnohých iných aplikáciách. 

## Externé odkazy
*  http://fyzika.uniza.sk/~pudis/lecture/2_elektricke%20pole.pdf

Kategória:Elektrina
Kategória:Elektronika
Kategória:Materiály
Cetánové číslo

**Cetánové číslo** je parameter, ktorý hodnotí dĺžku prieťahu vznietenia.

Tento parameter sa využíva na hodnotenie nafty (a iných palív pre vznetové motory). Čím je vyššie cetánové číslo, tým je prieťah vznietenia paliva kratší.

Cetánové číslo paliva je rovné percentuálnemu objemovému podielu cetánu (C16H34) v zmesi s alfametylnaftalínom (C11H10), ktorá má na skúšobnom zariadení rovnaký prieťah vznietenia ako porovnávané palivo.  Čistý cetán má cetánové číslo 100, alfametylnaftalín má cetánové číslo 0.

Pre rýchlobežné motory sa odporúčajú palivá s cetánovým číslom 40 až 55.

Kategória:Vlastnosti pohonných hmôt
Milimeter

**Milimeter** (značka: **mm**) je jednotka dĺžky v metrickej sústave, zodpovedajúca jednej tisícine (1×10−3) metra. 

Milimeter sa používa v meteorológii na vyjadrenie množstva zrážok. V tomto prípade jeden milimeter znamená, že na jeden meter štvorcový povrchu spadol jeden liter zrážok. 

## Prevod na iné jednotky dĺžky
* 1 milimeter = 0,001 metra
* 1 milimeter = 1000 mikrometrov
* 1 milimeter ≈ 0,03937 palca

## Iné projekty

## Referencie

Kategória:Odvodené jednotky sústavy SI
Kategória:Jednotky dĺžky
Centimeter

**Centimeter** (značka: **cm**) je jednotka dĺžky v metrickej sústave, zodpovedajúca jednej stotine (1×10−2) metra. Centimeter je zároveň základnou jednotkou dĺžky v zastaranej sústave CGS.

## Prevod na iné jednotky dĺžky
* 1 centimeter = 0,01 metra
* 1 centimeter = 10 milimetrov
* 1 centimeter ≈ 0,3937 palca (jeden palec je presne 2,54 cm)

## Iné projekty

Kategória:Odvodené jednotky sústavy SI
Kategória:Jednotky dĺžky
Pikometer

**Pikometer** (značka **pm**) je fyzikálna jednotka dĺžky v metrickej sústave, zodpovedajúca jednej bilióntine (1×10−12) metra.

Používa sa na označenie rozmerov a vzdialeností molekúl, atómov a elementárnych častíc.

## Prevod na iné jednotky dĺžky
* 1 pikometer = 0,000000000001 metra
* 1 pikometer = 0,001 nanometra
* 1 pikometer = 1000 femtometrov

## Pozri aj
* Angström

Kategória:Odvodené jednotky sústavy SI
Kategória:Jednotky dĺžky
Izolant

**Izolant** alebo **izolácia** je látka, ktorá izoluje, čiže oddeľuje jeden predmet od druhého, (predmet od okolitého prostredia, dve prostredia) s cieľom zabrániť kontakt predmetov (predmetov a okolia, dvoch okolí) alebo s cieľom zabrániť prenos fyzikálneho javu z jedného predmetu na druhý (medzi predmetom a okolím, alebo viacerých okolí).

Izolácia proti nežiaducim vplyvom, zásahom – tepelným zmenám (teplu, chladu), vlhkosti, vode, zvuku, hluku, požiaru, agresívnym látkam, vibráciám, vnikaniu vzduchu a podobne.

Príkladom je tepelný izolant bráni prenosu tepla, elektrický izolant – bráni prenosu elektrickej energie, izolácia proti vlhkosti (brány prestupu vody), lakový náter (chráni natretý predmet pred vonkajšími vplyvmi) a pod.

Pre bližšie informácie pozri **[[izolácia]]**.

## Pozri aj
* dielektrikum
* tepelný izolant
* izolácia (elektrotechnika)
* polystyrén
* duté vlákno

Kategória:Elektrotechnika
Kategória:Termika
Kategória:Izolácie v stavebníctve
Keynesovstvo

**Keynesovstvo** (iné názvy: **keynesianizmus, keynesiánstvo, keynesizmus, keynesiánska/keynesovská ekonómia**) môže byť:
*synonymum **keynesiánska/keynesovská teória, keynesiánska/keynesovská škola**:
**súhrnné označenie pre nasledujúce ekonomické školy myslenia v 20. a 21. storočí, akýsi opak škôl (neo) klasickej ekonómie a (neo) konzervatívnej ekonómie:
***Keynesova teória
***stará neoklasická syntéza (ortodoxné keynesovstvo) – 40. až 70. roky
***teória nerovnováhy (walrasiánsko-keynesiánska syntéza, neokeynesovstvo) – 60. až 70. roky
***postkeynesovstvo (príp. vrátane neoricardianizmu) – 50. roky dodnes
***nové keynesovstvo a nová neoklasická syntéza – 80. roky dodnes
**len stará neoklasická syntéza (ortodoxné keynesovstvo)
*názor, že hospodársky cyklus je (významná) nedokonalosť trhu a preto mu treba venovať pozornosť
*politická filozofia západných ekonomík v 40. – 70. rokoch 20. storočia zdôrazňujúca zmiešané hospodárstvo a štát blahobytu, snaha o kompromis medzi socializmom a kapitalizmom voľného trhu (liberálnou ekonomickou teóriou), pozri keynesovstvo (zmiešané hospodárstvo)
*používanie makroekonomickej politiky na stabilizáciu hospodárstva a na udržanie nízkej úrovne nezamestnanosti resp. vôbec na riadenie "pohybov" ekonomiky nahor aj nadol
*názor, že používanie deficitných výdavkov ("deficit spending") zo strany štátu je "dobrá" vec

*Poznámka: Podľa častých chybných názorov sú všetky tieto významy pojmu prepojené, úzko súvisia a vyplývajú z Keynesovho diela (najmä *The General Theory of Employment, Interest and Money*), v skutočnosti tomu tak nie je. Nie je tomu tak okrem iného už preto, že o interpretácii toho, čo vlastne Keynes v základných bodoch tvrdil, sa vždy viedli a stále vedú neustále spory.*

## Pozri aj
*neokeynesovstvo

Kategória:Keynesovstvo
Telefónna predvoľba

**Telefónna predvoľba**, alebo **smerové telefónne číslo** je číslo, ktoré sa pridáva pred miestne telefónne číslo stanice v telefónnej sieti, ak má byť volené z iného uzla či krajiny, a najnovšie aj od iného operátora.

Tento postup umožňuje automatické spájanie medzimestských a medzinárodných hovorov, ako aj prepájanie hovorov medzi rôznymi operátormi.

Telefónna predvoľba sa od bežného telefónneho čísla líši tým, že začína číslicami či znakmi, ktoré sa pre miestne čísla na prvej pozícii nepoužívajú - obvykle nulou a pre medzinárodné hovory dvoma nulami. 

Znak „+“ sa celosvetovo používa v medzinárodnom formáte čísla a vždy sa pri volaní musí nahradiť takzvaným IDD prefixom, ktorý závisí od krajiny, z ktorej sa volá. Napríklad na Slovensku je to „00“, rovnako v Česku, ale napríklad v USA je IDD prefix „011“, čo znamená, že pri volaní slovenskému účastníkovi s číslom 0905 123 123 sa musí voliť (v USA) 011421 905 123 123, kým z Česka by to bolo „00421 905 123 123“.

V súčasnosti už vo väčšine krajín nie je nutné nahrádzať znak "+" prefixom IDD, ale stačí zadať z klávesnice priamo znak "+" (tento sa pri voľbe čísla automaticky nahradí IDD prefixom.

## Pozri aj
* Slovenské telefónne predvoľby
* Zoznam smerových telefónnych čísiel štátov

Kategória:Telefónne čísla
Lagúna (voda)

[thumb|Lagúna pri [Sydney]]

**Lagúna** je oblasť plytkej slanej vody oddelenej od hlbokého mora piesočnou plážou, koralovým útesom, plytkým prielivom alebo podobnou štruktúrou. Ide o určitý druh zálivu, je plytšia, má inú slanosť vody ako more, iné usadeniny a biodiverzitu.

Lagúny sa nachádzajú predovšetkým uprostred atolov, na mieste, kde sa predtým nachádzal ostrov.

Najväčšia lagúna je Lagoa dos Patos () na juhovýchode Brazílie.

## Referencie

## Pozri aj

* záliv

## Iné projekty
 

Kategória:Lagúny
Kategória:Geografia
Prieťah vznietenia

**Prieťah vznietenia** (tiež „zážihu“ alebo „zapaľovania“) alebo **oneskorenie zápalu** (tiež „zážihu“) je najmä v súvislosti s motormi čas, ktorý uplynie od okamihu vstreknutia čiastočky paliva do dostatočne zahriateho vzduchu po okamih, keď začne čiastočka horieť.

Čím je prieťah vznietenia väčší, tým má motor vyššiu strmosť nárastu tlaku v spaľovacom priestore, preto je snaha používať palivá s krátkym prieťahom vznietenia. Schopnosť vznietenia palív pre vznetové motory sa posudzuje cetánovým číslom. Zápalnosť paliva stúpa s rastúcim cetánovým číslom. 

Prieťah vznietenia trvá 1 až 4 ms, resp. v piestových spaľovacích motoroch 15-25 ° otočenia kľukového hriadeľa.

## Deje počas prieťahu vznietenia
V čase prieťahu vznietenia prebieha fáza fyzikálnej a chemickej prípravy čiastočiek paliva. Palivo sa zohrieva, odparuje, zmiešava so vzduchom a podlieha chemickým zmenám, ktorých výsledkom je samovznietenie a následné spaľovanie, ktoré sa prejaví viditeľným nárastom tlaku.

## Vplyvy na prieťah vznietenia
Prieťah vznietenia priaznivo ovplyvňujú (znižujú) okrem **cetánového čísla** aj nasledovné parametre, pretože zrýchľujú vyššie uvedené deje: 
*vyšší tlak pracovnej náplne
*vyššia teplota pracovnej náplne
*jemnejšie rozprášenie paliva
*povrchová teplota stien spaľovacieho priestoru
*ďalšie parametre

## Pozri aj
* Predstih zapaľovania

Kategória:Vlastnosti palív
Kategória:Spaľovacie motory
Stanley

**Stanley** je názov viacerých objektov a osôb, napr.:
* slovenský hudobník, spevák, pozri Stanley (hudobník)
* hlavné mesto Falkland, pozri Stanley (Falklandy)
* mesto v Severnej Dakote, pozri Stanley (Severná Dakota)
* sídlo v Tasmánii, pozri Stanley (Tasmánia)
* časť pohoria Ruwenzori, pozri Rwenzori
Tomáš Kempenský

**Tomáš Hemerken Kempenský** (vlastným menom **Thomas Haemerkken**; tiež **Thomas Hammerlein**, **Thomas Hemerken**, **Thomas Hämerken**, **Thomas van Kempen**, **Tomás de Kempis**) (* 1379/1380, Kempen, Vestfálsko, Nemecko – † 25. júl 1471, kláštor Agnietenberg pri Zwolle, Holandsko)  bol nemecký kňaz, augustinián (rehoľník) a mystik, predstaviteľ hnutia Devotio moderna a autor knihy „Nasledovanie Krista“.

## Životopis
Narodil sa v remeselníckej rodine. Keď mal 15 rokov, poslali ho rodičia do školy Bratov spoločného života v Deventeri, kde sa stal zručným prepisovateľom kníh. Neskôr vstúpil do augustiniánskeho kláštora Agnetenberg, v ktorom bol tiež jeho starší brat. V roku 1413 bol vysvätený za kňaza a od roku 1429 bol predstaveným kláštora. Z jeho štyroch rukopisných kópií biblie sa jedna zachovala v Darmstadte. O jeho pomerne pokojnom živote viac nie je známe.

## Tvorba
Z jeho diela sa zachoval rad kázaní, listov, životopisov jeho učiteľov (vrátane Geerta Groota) a najmä jeho najslávnejší spis - *Nasledovanie Krista*, ktorý je vlastne príručkou neskoro stredovekej osobnej zbožnosti, ktorá patrila k najčítanejším knihám vôbec a bola preložená do mnohých jazykov. Česky vyšla po prvý raz už v roku 1498 v Plzni, a od tej doby v desiatkach vydaní.

## Literatúra
* Tomáš Hemerken Kempenský: *O nasledovaní Krista, štyri knihy*, Vydalo Cirkevné nakladateľstvo Bratislava pre Spolok sv. Vojtecha Trnava, 1989, ISBN 80-85128-15-2
* Tomáš Kempenský: *Nasledovanie Krista*, (v origináli - v De imitatione Christi quae dicitur libri quattuor), Spolok svätého Vojtecha, 1994, 2007 (376 strán, ISBN 80-7162-534-5,),

## Iné projekty

Kategória:Narodenia v 14. storočí
Kategória:Úmrtia v 1471
Kategória:Nemeckí mystici
Kategória:Kresťanskí spisovatelia
Kategória:Katolícki teológovia 14. storočia
Kategória:Katolícki teológovia 15. storočia
Kategória:Osobnosti na nemeckých poštových známkach
Kategória:Nemeckí augustiniáni
Máj 2006

## Úmrtia
* 10. máj – Rolandas Pavilionis, litovský politik a filozof, poslanec Európskeho parlamentu (* 1944)
* 13. máj – Jaroslav Pelikan, americký historik kresťanstva, cirkevnej histórie, teológie a stredovekej kultúry (* 1923)
* 15. máj – Jozef Šebo, slovenský pedagóg a kultúrno-osvetový pracovník (* 1919)
* 28. máj – Viktor Fischl, český a izraelský básnik, prozaik, publicista a diplomat (* 1912)
* 29. máj – Katarína Kolníková, slovenská herečka (* 1921)
* 31. máj – Raymond Davis, americký fyzik a chemik, nisiteľ Nobelovej ceny za fyziku (* 1914)

## Astronómia a kozmonautika

## Politika

Kategória:2006
Vírusová imunodeficiencia mačiek

**Vírusová imunodeficiencia mačiek** (aj *Syndróm získanej straty imunity*, hovorovo *Mačací AIDS*, zaužívaná skratka **FIV**, po anglicky Feline *Acquired Immune Deficiency Syndrome – FAIDS*) je infekčná choroba postihujúca mačky.

## Vírus
Vírus FIV je retrovírus vyvolávajúci rozvrátenie obranyschopnosti mačiek. Patrí do skupiny lentovírov podobne ako vírus HIV, ktorý vyvoláva AIDS u človeka. Preto sa zvykne označovať aj ako mačací AIDS.

Vírus FIV sa nachádza v krvi, slinách, mledzive a mlieku. Vo vonkajšom prostredí nie je stabilný.  Prenos infekcie sa uskutočňuje preto priamym stykom medzi mačkami. Pohlavný prenos vírusu nebol dosiaľ preukázaný. Mačiatka sa môžu infikovať už v maternici, počas pôrodu, slinami, mledzivom alebo mliekom. Relatívne častejšie dochádza k nákaze u kocúrov pri bitkách o teritórium.

## Symptómy

Vírus spôsobuje zníženú obranyschopnosť mačky, následkom čoho môžu organizmus napadnúť bežné bakteriálne alebo plesňové infekcie. U mačiek sa prejavujú zväčšené lymfatické uzliny, zápalové ochorenia ďasien, očných spojiviek a kože, nádcha, chronické hnačky, teploty, chátranie, pri dlhšom priebehu glaukóm a rôzne druhy nádorov. U niektorých jedincov sa prejavujú rôzne neurologické abnormality vedúce k nutkavým pohybom, prejavom strachu alebo nezvládnuteľnej agresivite.

## Fázy ochorenia

# Niekoľko týždňov po nákaze sa u mačky prejavujú horúčky, nechutenstvo, zväčšené lymfatické uzliny, ktoré časom ustúpia.
# Mačka je klinicky zdravá, je však prenášačom vírusu.
# Postupne sa rozvíjajú príznaky – nechutenstvo, nádcha, dýchacie problémy, chronické kožné problémy a pod.
# Častejší výskyt chorôb a ich ťažší priebeh, nereagovanie na bežný spôsob liečby a následné uspanie zvieraťa.

## Terapia

Zatiaľ neexistuje spoľahlivá liečebná metóda vedúca k vyliečeniu mačacieho AIDS, choré mačky však pri dobrej starostlivosti môžu prežiť niekoľko plnohodnotných rokov. Postihnuté zvieratá treba izolovať od ostatných kvôli riziku prenosu choroby. Nie je potrebné mačku usmrtiť hneď po diagnostikovaní choroby, mačka dokáže pri vhodnej starostlivosti prežiť s vírusom aj niekoľko rokov. Hneď ako sa začnú prejavovať dlhotrvajúce sekundárne infekcie a zviera trpí, potom treba zvážiť eutanáziu. Terapia spočíva najmä v :

* priebežnom liečení sekundárnych infekcií,
* chovaní zvieraťa v podľa možnosti čistom a nestresujúcom prostredí,
* pravidelnej kontrole krvných výsledkov a prípadná chemoterapia.

## Profylaxia

V Európe neexistuje očkovacia látka proti FIV. V Spojených štátoch bol však v roku 2002 schválený očkovací preparát.

Kategória:Mačacie choroby
Kategória:Retrovírusy
John Barth

**John Simmons Barth** (* 27. máj 1930, Cambridge, Maryland, USA† 2. apríl 2024, Bonita Springs, Florida) bol americký spisovateľ.

Jeho diela sú často prešpikované čiernym humorom, skeptickým, až nihilistickým filozofovaním. Je pritom natoľko strhujúcim rozprávačom, že čitateľa nedeprimuje, ale vedie ho k jedinečným dobrodružstvám.

## Dielo
* 1956 - *Floating Opera*, román na pokraji čierneho humoru
* 1958 - *The End of the Road*, román, paródia na príbehy manželských trojuholníkov
* 1960 – *The Sot-Wed Factor*, román zaoberajúci sa vnútorným svetom postáv a ich pretvárke voči svetu
* 1966 – *Giles Goat-Boy*, román prechádzajúci v čistú komickú alegóriu
* 1968 – *Lost in the Funhouse*, zbierka próz

## Referencie

## Iné projekty

## Externé odkazy
* 
* Informačné centrum

Kategória:Spisovatelia USA
Kategória:Spisovatelia románov USA
Kategória:Spisovatelia postmoderny
Kategória:Členovia American Academy of Arts and Sciences
Kategória:Vyučujúci na Johns Hopkins University
Kategória:Absolventi Johns Hopkins University
Kategória:Absolventi Juilliard School
Kategória:Osobnosti z Marylandu
Transakčná analýza

**Transakčná analýza**, označovaná aj skratkou **TA** je psychoanalytická teória, ktorú v 50-tych rokoch 20. storočia vyvinul psychiater Eric Berne.

Berne rozoznáva v ľudskej psychike tri „stavy ega“, *Rodič*, *Dospelý* a *Dieťa*. Tieto stavy sa rozvinú v detstve, a človek môže v danej situácii konať z pozície niektorého stavu ega.

Ľudská komunikácia sa dá rozdeliť na základné prvky nazývané *transakcie*, pri ktorých každý zúčastnený vystupuje v niektorom stave ega a snaží sa osloviť niektorý stav ega u druhého. Ak oslovená osoba reaguje očakávaným spôsobom (napríklad Rodič osloví Dieťa; Dieťa odpovedá Rodičovi), je to *komplementárna transakcia*; v opačnom prípade je to *skrížená transakcia*.

Jednotlivé medziľudské interakcie možno rozdeliť do nasledujúcich skupín (kde každá nasledujúca je na úrovni štrukturalizácie času komplexnejšia s vyšším ziskom zo sociálnej interakcie):
* stiahnutie – ľudia spolu vôbec nekomunikujú
* rituál – ľudia konajú formálnym, predvídateľným spôsobom
* aktivita – ľudia vykonávajú spoločnú činnosť, ktorou je daná ich interakcia
* hra – ľudia konajú hľadajúc psychologický zisk
* intimita – ľudia konajú úprimne, bez vzájomného využívania

V prípade hry môžu hráči spolupracovať tak, aby každý dosiahol svoj hľadaný psychologický zisk, alebo sa jeden hráč môže pokúšať dosiahnuť svoj zisk na úkor druhého, tak že predstiera iný cieľ a potom spoluhráča podrazí a ukončí hru. Hry sú zdrojom mnohých medziľudských problémov. V knihe „Jak si lidé hrají“ Berne uvádza niekoľko bežných typov hier a rozdeľuje ich na niekoľko skupín.

Kategória:Psychoanalýza
Alexandr Michajlovič Ovečkin

**Alexander Michajlovič Ovečkin** (; * 17. september 1985, Moskva, Rusko) je ruský profesionálny hokejista, hrajúci v zámorskej NHL za klub Washington Capitals, kde je kapitánom.

## Klubový hokej
Už v šestnástich rokoch debutoval v ruskej superlige za OHK Dinamo Moskva. V sezóne 2003/04 vyhral ocenenie za najlepšieho ľavého krídelníka ligy a tiež sa stal najmladším najproduktívnejším hráčom v histórii Dinama. V roku 2004 bol prvou voľbou draftu, vybral si ho klub Washington Capitals. V lockoutovej sezóne 2004/05 pôsobil v materskom klube OHK Dinamo Moskva, kde nazbieral 27 bodov (13+14) v 37 zápasoch. Vo svojej nováčikovskej sezóne 2005/06 v NHL, nastúpil v 81 zápasoch (52 gólov, 54 asistencií). V roku 2008 sa upísal Washingtonu na 13 rokov za 124 mil. USD (v prepočte vyše 2,8 miliardy korún). Zmluva mu vyprší po sezóne 2020/21. Počas výluky v zámorskej NHL v sezóne 2012/13 obliekal dres Dinama Moskva.

### Ocenenia v NHL
* Calder Memorial Trophy - 2006 - najlepší nováčik súťaže
* Art Ross Trophy - 2008 - najlepší hráč kanadského bodovania
* Maurice „Rocket“ Richard Trophy - 2008, 2009 - najviac strelených gólov v základnej časti
* Hart Trophy - 2008, 2009 - najlepší hráč podľa novinárov                                       

### Klubová štatistika

## Reprezentácia
Reprezentoval Rusko na MS 2004, 2005 (bronz), 2006, 2007 (bronz), 2008 (zlato), MS 2010 (striebro) a taktiež na ZOH 2006 a na ZOH 2010. Nosí dres číslo **8**.

### Reprezentačná štatistika

## Referencie

## Iné projekty
 

## Externé odkazy
* 
* 

Kategória:Ruskí hokejisti
Kategória:Ruskí olympionici

Kategória:Hráči Washington Capitals
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2006
Kategória:Účastníci MS v hokeji 2007
Kategória:Účastníci MS v hokeji 2008
Kategória:Účastníci MS v hokeji 2010
Kategória:Účastníci MS v hokeji 2011
Kategória:Účastníci MS v hokeji 2012
Kategória:Účastníci MS v hokeji 2013
Kategória:Účastníci MS v hokeji 2014
Sergej Jevgenievič Zviagin

**Sergej Jevgenievič Zviagin**,  (* 17. február 1971, Moskva, Rusko) je bývalý ruský hokejový brankár. Meria 174 cm a váži 79 kg (2006).

## Klubový hokej
V sezóne 2005/06 bol hráčom klubu ruskej hokejovej superligy Dinamo Moskva.

## Reprezentácia
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na reprezentačnom drese nosí číslo **40**.

### Štatistika na MS

## Externé odkazy
* 

Kategória:Ruskí hokejisti
Kategória:Účastníci MS v hokeji 2006
Väzeň svedomia

**Väzeň svedomia** je termín vytvorený organizáciou zaoberajúcou sa ľudskými právami, Amnesty International na označenie ľudí väznených alebo inak fyzicky obmedzovaných na základe ich presvedčenia, pôvodu alebo postavenia, za predpokladu, že títo ľudia nikdy nepoužili ani nepresadzovali násilie.

Podľa svojho štatútuhttp://www.amnesty.sk/index.php?action=htmlview&filename=statut.htm Amnesty International okrem iného vystupuje proti „väzneniu, zadržiavaniu alebo inému fyzickému obmedzovaniu akejkoľvek osoby z dôvodu jeho alebo jej politického, náboženského alebo iného vedomého presvedčenia, alebo z dôvodu jeho alebo jej etnického pôvodu, pohlavia, farby pleti, jazyka, národného či spoločenského pôvodu, ekonomického postavenia, rodu alebo iného postavenia, za predpokladu, že on alebo ona nepoužili alebo nepresadzovali násilie“. Snaží sa:

* "poskytovať finančnú a inú pomoc väzňom svedomia a od nich závislým osobám a osobám, ktoré v ostatnom čase boli väzňami svedomia alebo u ktorých existuje reálne očakávanie, že sa stanú väzňami svedomia, alebo sa stanú väzňami svedomia po tom, ako budú uznaní vinnými, alebo po návrate do svojej krajiny, osobám od nich závislým a obetiam mučenia, ktoré ako priamy dôsledok tohto potrebujú lekársku starostlivosť";

* "poskytovať právnu pomoc, keď je to potrebné a možné, väzňom svedomia a osobám, u ktorých existuje reálne očakávanie, že sa stanú väzňami svedomia, alebo sa stanú väzňami svedomia po tom, ako budú uznaní vinnými, alebo po návrate do svojej krajiny, a ak je to žiaduce, vysielať pozorovateľov, ktorí by sa zúčastňovali súdneho prejednávania prípadov takýchto osôb";

* "zverejňovať prípady väzňov svedomia alebo osôb, ktoré boli iným spôsobom poškodené porušením vyššie uvedených ustanovení".

Keďže Amnesty International nemá prostriedky na vyšetrenie všetkých kontroverzných prípadov, jednotlivé osoby vyhlásené za väzňov svedomia sú často len konkrétnymi príkladmi širšieho porušovania ľudských práv. Skupiny členov AI si môžu „adoptovať“ osoby vyhlásené za väzňov svedomia a zaoberať sa ich prípadom. Skupina sa nesmie zaoberať väzňom svedomia zadržiavaným v krajine tejto skupiny. Toto opatrenie slúži na udržanie nestrannosti a zníženie rizika hroziaceho aktivistom.

## Pozri aj
* Politický väzeň

## Externé odkazy
* Zoznam väzňov svedomia na anglickej stránke Amnesty International

Kategória:Ľudské práva
Sergej Petrovič Žukov

**Sergej Žukov** (* 23. november 1975, Moskva, Rusko) je bývalý ruský hokejový obranca. Meria 192 cm a váži 87 kg (2006).

## Klubový hokej
V sezóne 2005/06 pôsobil v klube ruskej hokejovej superligy Lokomotiv Jaroslavľ.

## Reprezentácia
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na drese nosil číslo **5**.

### Štatistika na MS

## Externé odkazy
* 

Kategória:Ruskí hokejisti
Kategória:Ruskí olympionici
Kategória:Účastníci MS v hokeji 2006
Kategória:Osobnosti z Moskvy
Ilia Vladimirovič Nikulin

**Ilia Vladimirovič Nikulin** () (* 12. marec 1982) je ruský hokejový obranca. Meria 187 cm a váži 92 kg (2006).

## Klubový hokej
Od sezóny 2005/06 hráva v klube ruskej hokejovej superligy Ak Bars Kazaň.

## Reprezentácia

  
  
  
  
  
  
  
  
  
  

Tréner Vladimir Krikunov ho nominoval na Majstrovstvá sveta v ľadovom hokeji 2006 v lotyšskej Rige. Súčasťou ruskej reprezentácie bol aj o rok neskôr na domácom šampionáte. Má aj dve zlaté medaily z MS 2008 a MS 2009 a striebro z šampionátu v Nemecku. Nosí číslo dresu **5**.

### Štatistika na významných podujatiach

## Externé odkazy
* 

Kategória:Narodenia v 1982
Kategória:Ruskí hokejisti
Kategória:Účastníci MS v hokeji 2006
Kategória:Účastníci MS v hokeji 2007
Kategória:Účastníci MS v hokeji 2008
Kategória:Účastníci MS v hokeji 2009
Kategória:Účastníci MS v hokeji 2010
Kirill Anatolievič Koľcov

**Kirill Anatolievič Koľcov** (* 1. február 1983, Čeľabinsk, Rusko) je ruský hokejový obranca. Meria 178 cm a váži 80 kg (2006).

## Klubový hokej
Je hráčom klubu ruskej hokejovej superligy Avangard Omsk.

## Reprezentácia
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na drese nosí číslo **16**.

### Štatistika na MS

## Iné projekty

## Externé odkazy
* 

Kategória:Ruskí hokejisti
Kategória:Osobnosti z Čeľabinska
Andrej Anatolievič Kručinin

**Andrej Anatolievič Kručinin** (* 18. máj 1978, Moskva) je bývalý ruský hokejový obranca. Meria 185 cm a váži 88 kg (2006).

## Klubový hokej
V sezóne 2005/06 bol hráčom klubu ruskej hokejovej superligy Lada Togliatti.

## Reprezentácia
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na drese nosil číslo **4**.

### Štatistika na MS

## Externé odkazy
* 
* 
* 

Kategória:Ruskí hokejisti
Kategória:Účastníci MS v hokeji 2006
Kategória:Osobnosti z Moskvy